**Kisbér Város Polgármesterétől**

**2870 Kisbér, Széchenyi u 2.**

**Előterjesztés**

**Kisbér Város Önkormányzatának Képviselő-testülete**

**2025. március 14-ei ülésére**

**Tárgy: Közösségi- és zöldinfrastruktúrafejlesztés Kisbéren című projekt, és Energetikai korszerűsítés Kisbéren projekt- műszaki ellenőr kiválasztása**

**Tisztelt Képviselő-testület!**

Kisbér Város Önkormányzatának Képviselő-testülete 2025. január 17. napján tartott ülésén döntött arról, hogy:

* a TOP PLUSZ-1.2.1-21-KO1-2022-00068 „Közösségi- és zöldinfrastruktúra Kisbéren” elnevezésű pályázathoz kapcsolódó közbeszerzési szakértői tevékenység lefolytatásával, és
* TOP\_PLUSZ-2.1.1-21-KO1-2022-00007 azonosítószámú, Energetikai korszerűsítés Kisbéren című projekthez kapcsolódó közbeszerzési szakértői tevékenység lefolytatásával

a Koppándi Ügyvédi Irodát bízza meg. A közbeszerzővel a megbízási szerződések 2025. január 29-én megkötésre kerültek.

A közbeszerzés megindításához műszaki ellenőr kiválasztása szükséges mindkét pályázat vonatkozásában külön- külön, melynek érdekében minimum 3-3 árajánlatot kell az önkormányzatnak bekérnie e feladatok ellátására.

Mellkelten csatolom az ajánlatkérő sablont, mely a műszaki ellenőrzéshez szükséges jogosultságokat is tartalmazza.

Az önkormányzat a korábbiakban más projektekben az alábbi cégeket kérte fel ajánlattételre műszaki ellenőri feladatok ellátásával kapcsolatban:

* PARTNER Mérnöki Iroda Kft. (székhelye: 2800 Tatabánya, Bárdos lakópark 2/c. fsz. 3.)
* VIAR STUDIO Kft. (2095 Pilisszántó Béke u. 57.)
* MeViTo Mérnökiroda Kft. (2085 Pilisvörösvár, Harcsa köz 1.)
* Bricoll Kft. (2903 Komárom, Jászai Mari utca 22/A.)

**Kisbér, 2025. március 6.**

Sinkovicz Zoltán

polgármester